བུད་མེད་འཇོན་ཐང་ཅན་རྣམས་ཀྱིས་རྒྱུན་དུ་རང་གིས་རང་ལ་རེ་བ་ནན་མོ་བཟུང་ནས་བྱ་བ་དང་ཁྱིམ་ཚང་།བརྩེ་དུང་ངམ་མི་དང་མིའི་བར་གྱི་འབྲེལ་བ་སོགས་ཕྱོགས་གང་ཐད་ནས་རང་ཉིད་གཞན་ལས་ལྷག་པ་ཞིག་བྱེད་རྒྱུའི་ཆོད་སེམས་བཅངས་ཡོད་པ་རེད།དེ་བས་རང་གིས་རང་ལ་ཚད་ལས་བརྒལ་བའི་རེ་བཅོལ་དང་ཚོད་འཛིན་ནན་མོ་བྱས་ཡོད་པ་རེད།དེ་ལྟར་བྱས་ན་སེམས་ཁམས་ཀྱི་གནོན་ཤུགས་ཇེ་ལྗིད་དུ་འགྲོ་བ་དང་རང་གིས་རང་ལ་ཡིད་མི་ཚིམ་པར་རེ་ཐག་ཆད་སྲིད།དོན་དངོས་སུ།གཞན་ལས་ལྷག་པ་ཞིག་བྱེད་ཐུབ་ན་ཆེས་བཟང་མོད།གནད་འགག་ནི་ང་ཚོས་གནད་དོན་དེར་ལྟ་སྟངས་ག་འདྲ་འཛིན་པ་དང་རྣམ་འགྱུར་ཇི་འདྲ་ཞིག་འཛིན་པར་ཐུག་ཡོད།གལ་ཏེ་རང་ཉིད་ཕྱོགས་གང་ཞིག་ནས་གཞན་དང་མི་དོ་ན།སེམས་གཏིང་ནས་ཁས་ལེན་དང་དང་ལེན་བྱས་ནས་འབད་པ་ཆེན་པོས་གཞན་གྱི་རྗེས་ཆོད་པར་བརྩོན་ལེན་བྱེད་དགོས།བྱ་བ་དང་འཚོ་བའི་ཁྲོད་ནས་རང་ཉིད་ཀྱི་འབད་བརྩོན་དམིགས་འབེན་འགོད་པའི་སྐབས་སུ།རང་ཉིད་ཀྱི་དོན་དངོས་གནས་ཚུལ་ལྟར་འགོད་དགོས་པ་མ་གཏོགས།རེ་བ་མཐོན་པོ་གཏན་ནས་མི་འཛིན་པ་དང་ཆེ་འདོད་ཐོབ་འདོད་ཀྱིས་བསམ་པ་བཟུང་ནས་མི་གཞན་དང་འགྲན་མི་རུང་།དེ་ལྟར་བྱས་ཚེ།རང་ཉིད་ཀྱི་དམིགས་འབེན་མངོན་འགྱུར་བྱེད་དཀའ་བའི་རྐྱེན་གྱིས་སེམས་ཁམས་ཀྱི་གནོན་ཤུགས་ཇེ་ཆེར་འགྲོ་བ་དང་།རང་རློམ་གྱི་བསམ་པར་ཤུགས་རྐྱེན་ཐེབས་ནས་བློ་ཁ་ངན་ཕྱོགས་སུ་འགྲོ་སྲིད།